Alegzandra/wili-2018-roplus huggingface dataset:
V gledališki sezoni 2015/16 je v Metropolitnski operi uspešno nastopila v vlogah treh kraljic v tudorski trilogiji (Anna Bolena, Maria Stuart, Roberto Devereaux) Gaetana Donizettija. S tem je postala prva sopranistka v zgodovini te operne hiše, ki se je odločila spoprijeti s tem zahtevnim pevskim in igralskim izzivom.

Jame Pindaja (Pindaya) (burmansko ပင်းတယ ရွှေဥမင်, izgovarjava: [pɪɴdəja̰ ʃwè ṵmɪɴ]; uradno ပင်းတယ ရွှေဥမင် သဘာဝ လိုဏ်ဂူ ဘုရား) so v bližini mesta Pindaja v državi Šan, Mjanmar, so budistično romarsko mesto in turistična zanimivost. Nastale so na apnenčastem grebenu v regiji Mjelat. Na grebenu so tri jame v smeri sever-jug, raziskana in vpisana je samo južna jama. Ni znano, ali drugi dve segata globlje v pobočje.

Čopasta grebenuša zraste v višino med 7 in 30 cm in ima vijolične cvetove, ki so zbrani v socvetja, v katera se združuje od 15 do 50 posamičnih cvetov.

Med osmansko okupacijo Ogrske od leta 1541 do 1686 je bil Budim upravno središče province Budim. Sredi 17. stoletja je bila večina prebivalstva muslimanska, večinoma zaradi priseljevanja muslimanov z Balkana.

Znak za premer v tehniki je po videzu podoben črki Φ, zato se ga bere kot "fi", npr.: oznaka 10 (beri: fi-10) pomeni, da je premer nekega elementa 10 enot.

Na kitaro igra že od šestega leta. Po odsluženju vojaškega roka (pri dvajsetih) se je pridružil zasedbi, s katero so nastopali po Avstriji, Nemčiji, Švici in Italiji. Po štirih letih se je vrnil v Slovenijo in kot član skupine Freeway nastopil na Emi 1995 s skladbo »Joanna«, pri nastanku katere je tudi sodeloval. Pot ga je pozneje zopet zanesla v tujino, tokrat Skandinavijo (Švedska, Finska), kjer je preživel in nastopal 8 let. Na Švedskem se je tudi preimenoval v Samuela Lucasa. Njegova pevska kariera v Sloveniji je resnično zaživela leta 2009, ko se je na povabilo Aleša Klinarja udeležil Eme s pop-rock balado »Vse bi zate dal« in zasedel 3. mesto. Istega leta je nastopil tudi na Slovenski popevki (»Vedno bom s tabo ostal«), na Eminem odru pa je ponovno stal leta 2014 (»Masquerade«).

L.2005 so se začeli pojavljati nesporazumi z založbo Relapse Records, ki je skupini Nile, ki je do takrat že zamenjala precejšnje število članov, omejila poimenovanje albuma. Originalni naslov albuma je bil »Ithyphallic«, ki pa je zaradi pomena (Erekten) bil zavrnjen. Založba ni razumela, da je v časih starih Egipčanov spolnost bila pomembna tematika ter je pogosto bila povezana tudi z verstvom (vsakoletna masturbacija Ramzesa v reko Nil, itd.). Album je zato bil preimenovan v Annihilation of the Wicked. Leta 2007 je bil izdan naslednji album, tokrat pod založbo Nuclear Blast, ki je dovolila poimenovanje albuma Ithyphallic. Skupina je zaradi nove založbe (ter posledično tudi boljše promocije) bila izpostavljena veliko večjem občinstvu, ter sedaj uživa prve valove komercialnega uspeha v svoji zgodovini.

Dulcineja je bilo ime junakinji v Cervantesevemu romanu Don Kihot. Ime Dulcineja se je posplošilo v šaljiv izraz dulčinéja v pomenu »dekle, ljubica«.
Hubert Jedin: Crkveni sabori. Kratka povijest. Kršćanska sadašnjost, Zagreb 1980. (po: Kleine Konzillengeschichte. Mit einem Bericht über das Zweite Vatikanische Konzil. Verlag Herder, Freiburg i. Br. 1978 (8. izdaja).

Joško Joras je znan predvsem po prizadevanjih za to, da bi Slovenija pri razmejitvi s Hrvaško dobila sporna ozemlja na južnem (levem) bregu Dragonje. Joras, ki stanuje na spornem območju med Slovenijo in Hrvaško, je predmet političnih in pravnih obravnav obeh vpletenih držav. Nesoglasja med državama, ki bi po razpadu Jugoslavije morali začrtati poprej dvoumno definirano državno mejo, se vrstijo od leta 1991. S tem državi onemogočata normalne življenjske pogoje prebivalcem ob razmejitveni črti. Joras je v konstantnem sporu s hrvaškimi oblastmi in ga je hrvaška policija večkrat aretirala. Zaradi tovrstnih dogodkov je postal medijsko znana osebnost.

Možnost kontaminacije je sicer manjša kot pri drugih živilih, ker med pripravo kombučinega čaja nastajajo kisle organske kisline in antibiotične snovi, ki zavirajo rast kontaminantov. Če se kultura kontaminira, so to najverjetneje plesni, ki so pogosto zelene, modre, ali črne barve in tako sestavino je potrebno zavreči.

Leta 2001 je Brandon zapustil skupino, v kateri je sprva deloval. To ni bila prava rock skupina, temveč syntpop zasedba, v kateri glavni inštrument predstavlja sintetizator. Pozneje, prav na koncertu skupine Oasis, se je Brandon zavedel, da hoče ustvariti pravo rock zasedbo. Tako je začel iskati kitarista. Spoznal je Dava Keuninga. Hitro sta se ujela in takoj začela vaditi, skupaj z basistom in bobnarjem, ki pa sta zasedbo kmalu zapustila. Vanucci in Stoermer sta takrat že bila člana drugih skupin. Zbližali so se, ko sta jima Brandon in Dave ponudila mesto v skupini The killers. Ime benda izhaja iz napisa na bobnih zasedbe New Order, v videospotu za skladbo »Crystal«. Po prvih nastopih, je Ronnie priznal, da je skupina še precej zelena in bo potrebovala kar veliko dela. Zadnji, ki je pristopil k bandu pa je bil Mark. Delno tudi zato, ker sta z Brandonom hitro postala prijatelja. Na začetku so vadili kar v garaži Ronnijeve hiše.

Po podatkih Statističnega urada Republike Slovenije je bilo na dan 31. decembra 2007 v Sloveniji število ženskih oseb z imenom Slađana: 355.

Uporabe napitka iz kombuče naj bi izvirala od 200 let pred našim štetjem na Daljnem vzhodu (predvsem Kitajska, tudi Japonska). Iz njega so pripravljali tako imenovani »Božji čaj« ali »eliksir življenja« ali »čaj nesmrtnosti« in verjeli, da ima čarobno moč ter omogoča večno življenje. Ime kombuča oziroma kombuša ali kombu-čaj se naj bi imenovala po korejskem zdravniku Kombu. Z njim naj bi ozdravil prebavne motnje takratnega japonskega cesarja Imperiorja. Konec 19. stoletja so napitek pripravljali tudi v Rusiji, od koder je desetletja kasneje prišel tudi v Evropo.

15. februarja 1945 je uspel sestreliti tudi prvo reaktivno letalo - nemški lovec Me 262. Do konca druge svetovne vojne je tako opravil 330 bojnih poletov, sodeloval v 120 zračnih bojih in sam sestrelil 62 sovražnikovih letal. Poleg tega je sestrelil tudi dva ameriška lovca P-51, ki ga naj bi po njegovih besedah prva napadla.
Jarvis je igral na levem krilu. V ligi NHL je preživel 3 sezone, v katerih je zastopal barve treh različnih moštev - Pittsburgh Pirates, Philadelphia Quakers in Toronto Maple Leafs.

Pavel Ivanovič Beljajev (rusko Па́вел Ива́нович Беля́ев), ruski častnik, vojaški pilot, kozmonavt in heroj Sovjetske zveze, * 26. junij 1925, Čeliščevo, Rosljatinski rajon, (danes Babuškinski rajon), Vologdska oblast, Sovjetska zveza (danes Rusija), † 10. januar 1970, Moskva, Sovjetska zveza (danes Rusija).

Pri vasi Pijavice se dolinsko dno ob Mirni ponovno zoži in reka vstopi v ozko in vijugasto sotesko, ki si jo je na poti proti Savi izdelala v tršem dolomitu iz srednjega triasa ter rdečem apnencu, laporju in glinastem skrilavcu kredne starosti (t. i. velikotrnski skladi). Čeprav je ta del doline tipična soteska, je v njenem dnu nekaj prostora za travnike, manjše zaselke ter cesto in železniško progo Sevnica–Trebnje, razen pod vasjo Jelovec, kjer je v trdem dolomitu izdelala dva lepa ujeta meandra, skozi katera se je morala železniška proga prebiti v dveh krajših predorih. Nekoliko dolvodno, pri Dolenjem Boštanju, vstopi Mirna v širšo dolino Save in se slab kilometer naprej izlije v Savo.

Do sedaj se je privzelo, da imajo ekstremalne funkcije dva zvezna odvoda, čeprav obstoj integrala A zahteva le prve odvode poskusnih funkcij. Pogoj, da je prva variacija v ekstremni vrednosti enaka 0, se lahko ima za šibko obliko Euler-Lagrangeeve enačbe. Du Bois-Reymondov izrek pravi, da ta šibka oblika vsebuje močno obliko. Če ima L zvezne prve in druge odvode po vseh svojih argumentih, in če velja:

Peter Štih, »Ob naselitvi Slovanov vse pobito?«. V Množične smrti na Slovenskem : 29. zborovanje slovenskih zgodovinarjev, Ljubljana, 1999, str. 79-93; (COBISS)

Leta 1879 so bila ustanovljena ministrstva in veliko sodišče. Knez je še vedno imel vse zakonodajne pravice. Upravno je bila država razdeljena na nahije, te pa na kapetanije. Istega leta so bile ustanovljene prve enote redne vojske in prve vojaške šole. Izoblikoval se je pravni sistem in 1888 je bil sprejet splošni imovinski zakonik. Nastajajoče meščanstvo in inteligenca sta vplivali na razvoj političnega življenja in v začetku devetdesetih let je Črna gora dobila prvo demokratično opozicijo, ki pa jo je knez preganjal in njeni voditelji so morali v izgnanstvo. Knez si je pridobil ugled z veščo ženitveno politiko, ko je šest svojih hčera poročil na različne evropske dvore.

Kochta je v češkoslovaški ligi igral za klube HK Sparta Praga, HK Sparta Praga in Dukla Jihlava, v drugem delu kariere pa v nemški ligi za klube EV Landshut, EHC 70 München in EC Hedos München.

Marjan Tomšič: Noč je moja, dan je tvoj (istrske štorije), zbirka ljudskih pravljic s področja Istre, ČZP Kmečki glas, Ljubljana 1989, stran 76, pravljica št. 54

Alpsko smučanje na Zimskih olimpijskih igrah 1980. Olimpijska prvaka v smuku sta postala Leonhard Stock in Annemarie Moser-Pröll, dvojna olimpijska prvaka v veleslalomu in slalomu pa Ingemar Stenmark in Hanni Wenzel. Tekmovanje je zadnjič štelo tudi za Svetovno prvenstvo, kombinacija je štela le za svetovno prvenstvo.
Za narodno herojinjo je bila razglašena 15. julija 1951. Med letoma 1980 in 1998 se je po njej imenovala krajevna skupnost Rezka Dragar-Črnuče.

3. maja 1945 je podmornica zapustila Wilhelmshaven. 21. maja 1945 se je podmornica predala v Kielu, nato pa je bila čez mesec dni (21. junija) poslana v Loch Ryan. Avgusta istega leta je bila poslana v ZDA, kjer so jo uporabili za poskuse. Julija 1948 je bila izvzeta iz aktivne uporabe in maja 1954 je bila potopljena v preizkusu eksploziva. Razbitino so razrezali v Portoriku.

Sveti Marko, na katerem stoji svetilnik, leži v Kvarnerskem zalivu. Površina otoka je 0,706 km². Dolžina obale meri 3,89 km. Otoček leži v morskem prelivu med otokom Krkom in Kraljevico. Poznan je po tem, da se od kopnega do otoka razpenja 390 m dolg lok betonskega mostu. V času gradnje od 1976 do 1980 je bil Krški most (Titov most) s tako velikim razponom največji tak objekt na svetu.

Epizode prve sezone so snemali med majem in novembrom 2006. Prvi dve epizodi sta doživeli premiero 22. oktobra 2006 na televizijskih kanalih BBC Three in BBC HD. Predvajali so ju eno za drugo, enako pa se je zgodilo z zadnjima dvema epizodama prve sezone, ki sta bili premierno predvajani 1. januarja 2007. Vsem ostalim epizodam so dodelili nedeljski spored ob 10. uri zvečer.

britanski pilot Andy Green v vozilu ThrustSSC podre kopenski hitrostni rekord in postane prvi človek, ki je s kopenskim vozilom prebil zvočni zid.

Clifford Whittingham Beers, ameriški aktivist gibanja za mentalno higieno, * 30. marec 1876, New Haven, Connecticut, ZDA, † 9. julij 1943, Providence, Rhode Island, ZDA.
Črna gora je bila ob Njegoševi smrti 1851 dejansko samostojna država s priznanimi mejami, ni pa bila priznana še mednarodnopravno. Bila je majhna in revna državica z zelo malo obdelovalne zemlje in razvoj države je terjal ne le enotni notranji trg, pač pa tudi razširitev ozemlja, da bi država postala sposobna za samostojno ekonomsko življenje. Njegošev naslednik je z rusko pomočjo postal Danilo, ki se je 1852 razglasil za kneza, začel vladati absolutistično in kmalu zatrl vsako opozicijo. Po porazu s premočno turško vojsko 1852 je knez ustanovil svojo knežjo gardo in opravil popis vojske (vojni obvezniki so bili vsi moški med 16. in 60. letom starosti), vojska je tako postala glavni steber knezove oblasti, pomembno vlogo pa je imela tudi pri utrjevanju državne oblasti. S pomočjo plemenskih poglavarjev je knez utrdil državno oblast, pleme je zdaj postalo administrativno-teritorialna enota. Izpopolnjen je bil davčni sistem in uvedene carine, 1855 pa sprejet splošni državni zakon. Na priporočilo Rusije Črna gora ni sodelovala v krimski vojni, zaradi poraza Rusije v tej vojni pa se je njeno mednarodno priznanje zavleklo do berlinskega kongresa. Ruski poraz je vplival tudi na črnogorsko zunanjo politiko, ki se je za desetletje naslonila na Avstrijo. Leta 1859 so Črnogorci na Grahovcu premagali Turke in Turčija je pristala na razmejitev med državama. Leta 1860 je bil knez Danilo ubit v atentatu, zamenjal pa ga je knez Nikola, ki je bil zadnji knez, od 1910 pa tudi prvi in edini črnogorski kralj. Novi knez je nadaljeval politiko prejšnjega. Najprej je moral 1862 podpisati sporazum s Turki, saj je le s posredovanjem velesil Črno goro rešil pred turško zasedbo. Leta 1866 je Črna gora sklenila zvezo s Srbijo, ki ji je veliko pomagala pri reorganizaciji vojske in dobavi orožja.

Je podjetnica in svetovalka na področju razvojnih strategij za podjetja, lokalne skupnosti in regionalne razvojne agencije. Kot diplomantka ljubljanske Fakultete za elektrotehniko je nadaljevala izobraževanje na magistrskem študiju na Golden Gate University v San Franciscu.

Naselje je prav tako sedež okrožja, v katerega so poleg njegovih dveh vključeni še kantoni Andrésy, La Celle-Saint-Cloud, Chatou, Conflans-Sainte-Honorine, Houilles, Maisons-Laffitte, Marly-le-Roi, Pecq, Poissy-Jug/Sever, Saint-Nom-la-Bretèche, Sartrouville, Triel-sur-Seine in Vésinet s 528.320 prebivalci.

|- | Torpeda/Torpedne cevi | 22/6 (4 na premcu, 2 na krmi) |- | Krovni top (mm) | 105 (110 granat) |- | Mine | 44 TMA |- | Posadka | 48-56 |- | Maksimalni potop (m) | 230 |- |}

Vroče točke so območja na Zemeljskem površju, ki predstavljajo območja velike ognjeniške aktivnosti. Vzrok vulkanske aktivnosti ni neposredno v tektonskih procesih in zato vroče točke niso omejene na robove tektonskih plošč.

Dispareunijo je potrebno vedno smatrati najprej kot fizikalni in šele nato, ko smo izključili vse fizikalne vzroke, kot emocionalno. Pri večini primerov dispareunije obstaja tudi fizični vzrok bolečine. Le v ekstremnih oblikah, ob katerih se muskulatura medeničnega dna krči »nehote«, to stanje imenujemo vaginizem.
Utrdbe Vallette so bile prvič uporabljene ob francoskem vdoru na Malto 9. junija 1798. Red se je predal le tri dni kasneje, 12. junija, in Valletto in utrdbe so predali Francozom. Po ogledu fortifikacij je Napoleon menda pripomnil: "Zelo sem vesel, da so odprli vrata za nas."

Asteroid Pompeja obkroži Sonce v 4,53 letih. Njegova tirnica ima izsrednost 0,061, nagnjena pa je za 3,185° proti ekliptiki. Njegov premer je 116,25 km, okoli svoje osi se zavrti v 46,6 h.

Vas Koritnice je vrstna vas, ki leži v bližini Knežaka. V osrčju vasi stoji cerkev sv. Antona nad vasjo pa leži stara romarska cerkev Sv. Hieronima. Po legendi naj bi vas dobila ime po koritih, ki so bila na pašnikih in s katerimi so kmetje tu napajali živino. Vas sestavlja okoli 80 hiš, od katerih jih je približno polovica praznih. V vasi je tudi gasilski dom.

Potem ko so se leta 1929 v Jeruzalemu razširile neutemeljene govorice, da Judje napadajo in pobijajo Arabce, so arabski skrajneži v Hebronu napadli Jude. Pokol nad Judi je zahteval 67 smrtnih žrtev in 60 ranjenih. Sinagoge so bile izropane. 435 Judov je pokol preživelo, ker so jih pred skrajneži poskrili zmerni arabski prebivalci.

Les: odkup, prevzem, izmera, oddaja, vnovčenje, pogodba, arbitraža: Priročnik za gozdno gospodarske odseke kmetijskih zadrug in zadružne strokovne tečaje (1949) (COBISS) (1949)

V naselju živi 310 polnoletnih prebivalcev, pri čemer je njihova povprečna starost 51,4 let (48,6 pri moških in 53,8 pri ženskah). Naselje ima 134 gospodinjstev, pri čemer je povprečno število članov na gospodinjstvo 2,56.

V naselju živi 629 polnoletnih prebivalcev, pri čemer je njihova povprečna starost 43,1 let (41,7 pri moških in 44,3 pri ženskah). Naselje ima 233 gospodinjstev, pri čemer je povprečno število članov na gospodinjstvo 3,34.

Segonzac je naselje in občina v zahodnem francoskem departmaju Charente regije Poitou-Charentes. Leta 2006 je naselje imelo 2.173 prebivalcev.

Manu je v hinduizmu prvi človek zakonodajalec, Vivasvatov sin ter Jamov brat. Pred vesoljnim potopom ga je rešila riba Matsja, ki je njegovo ladjo, ko je vodovje pričelo naraščati odvlekla na neko goro.

Pihler je v prvi slovenski ligi debitiral leta 2012 pri Domžalah, krajši čas igral za Triglav Kranj in Zavrč, od leta 2016 pa je član Maribora.

Princ Viljem je služil 1898-1904 kot kadet, leta 1904 je diplomiral kot mornarški častnik in bil istega leta imenovan za poročnika. Leta 1913 je bil imenovan za kapetana in od leta 1914 je služil kot poveljnik ladje na torpedovki Castor kot vodja divizije v torpedski diviziji.

Korenine QPSW so v misijonarskem delu, ki poteka pod imenom Misijon prijateljev v tujini (1868-1927). Z upadanjem števila misijonov se je Združenje misijonov združilo s Svetom za mednarodno služnosti (1919-1927) in tako oblikovalo v Svet prijateljev služnosti(1927-1978). Ta se je kasneje preimenovala v Kvekerji miru in služnosti (1979-2000) in nato Kvekerske priče miru in socialnosti od leta 2001.
Področje njegovega znanstvenega delovanja je prazgodovinska arheologija kovinskih dob. Ukvarja se zlasti z naselbinsko problematiko (tipologija poselitvenih struktur, hierarhizacija naselij, bivalna kultura), dinamiko poselitvenih procesov ter ekonomskimi vprašanji bronaste in železne dobe.

Imenu Hilarij po pomenu ustreza tudi lat. ime Gaudentius, ki ga povezujejo z glagolom gaudeo v pomenu besede »veseliti se, radostiti se«. Ime Gaudentius se pri nas ni uveljavilo, glagol gaudeo pa poznajo maturanti in študenti po svoji pesmi Gaudeamus.

29. marec 1632; s sporazumom je bilo Franciji vrnjeno ozemlje severnoameriške Nove Francije (Québec), ki ga je imela pred tem v rokah Anglija.

Sabaton je švedska power metal skupina iz mesta Falun, ki jo je leta 1999 ustanovil Joakim Brodén. Glavna tema njihovih besedil so vojna in zgodovinske bitke.

V posebni teoriji relativnosti navadno označujemo kinetično energijo s črko T. Kinetična energija delca z maso m, ki se giblje s hitrostjo v, je definirana kot razlika polne in lastne energije:

Za češkoslovaško reprezentanco je odigral 42 uradnih tekem in dosegel šest golov, za slovaško reprezentanco je odigral 38 uradnih tekem in dosegel šest golov.

Organizacijo turneje so potrdili 6. maja 2009 preko revije Billboard. Kylie Minogue je ob oznanitvi dejala: »Že leta sem si želela organizirati turnejo po Ameriki in Kanadi in vem, da moji tamkajšnji oboževalci na to čakajo že zelo dolgo. Navdušena sem, ker je ta trenutek končno prišel.« Bill Silva, vodja organizacije Bill Silva Presents, je dejal: »Kylie ima tudi zunaj Severne Amerike zelo uspešno kariero, zato je trajalo nekaj časa, preden je našla čas za turnejo po ZDA in Kanadi. Njeni čudoviti oboževalci bodo za svojo potrpežljivost nagrajeni z izkušnjo njenega koncerta in celotnim spektaklom nastopa.« Kylie Minogue je turnejo med drugim promovirala z nastopom v oddaji Today Show, kjer je povedala, da si je že zelo dolgo želela oditi na turnejo po Severni Ameriki, a ji tega ni dopustil njen menedžer. V intervjuju z revijo BlackBook Magazine je Kylie Minogue spregovorila o svojih oboževalcih v Severni Ameriki: »Moji oboževalci v Ameriki niso številčni, a če štejemo duha, jih je ogromno. In bili so zelo potrpežljivi. Mislim, da jih je šokiralo, ko sem dejala, da bom organizirala turnejo tam, saj so se sprijaznili z dejstvom, da se to ne bo nikoli zgodilo. A vsa ta leta sem bila iskrena, ko sem dejala, da si zelo želim oditi na turnejo po Združenih državah Amerike,« in o tem, kaj se lahko od turneje pričakuje: »Odločila sem se, da bom sledila popolnoma drugačni, pametnejši smeri, kjer še nisem bila, saj večina mojih ameriških oboževalcev še ni obiskala nobenega mojega koncerta. Zato smo se glede na te finančne čase dobro odločili, da bomo skupaj združili 'najboljše' mojih prejšnjih turnej.« Jean-Paul Gaultier je oblikoval nekaj kostumov za turnejo.
S 1. septembrom 2015 je po osrednjem delu Slovenske ceste, kateri je bil zaprt zaradi prenove, ponovno stekel avtobusni promet. Istega dne je bila linija 56, skupaj z linijami 3, 3B, 3G, 19B, 19I, 27 in 51, poskusno preusmerjena z osrednjega dela Slovenske ceste. Avtobusi tako z Tržaške ceste zavijejo na Bleiweisovo, Gosposvetsko in na Slovensko in pot nadaljujejo po redni trasi proti Bežigradu. Kot razlog je bilo navedeno manjše število prestopanj potnikov na osrednjem delu Slovenske in število prepeljanih potnikov letno (ta znaša manj kot 2.000.000).

Toda na tej dirki se je zgodil pomemben preobrat, kajti Laffite je bil udeležen v trčenju v prvem krogu dirke, pri čemer je utrpel hude poškodbe nog, tako da je končal svojo kariero. Ta nesreča je pomenila tudi zadnjo dirko za dirkališče Brands Hatch v Formuli 1 in sprožila nova pravila za povečanje varnosti za sezono 1986, najbolj očitna sprememba je bila postavitev nog dirkača za sprednjo osjo dirkalnika.

Razplet zgodbe je pričakovan saj sošolci s pomočjo Matica Blažko sprejmejo medse in ji pomagajo zbirati star papir, da bo lahko odšla z njimi na končni izlet.

Po koncu športne kariere se je posvetila študiju teologije (2006 - 2011). Diplomirala je na področju pastoralne teologije. Diplomsko delo ima naslov: Kateheza - priložnost za celostno učenje, pod mentorstvom Stanka Gerjolja. Podiplomski študij pa nadaljuje kot mlada raziskovalka na Teološki fakulteti. Področje raziskovanja: Vpliv krščanstva na upor proti komunizmu.

Topološka razsežnost se pri določenih nepravilnih množicah, kot so fraktali obnaša zelo nepričakovano. Cantorjeva množica ima na primer topološko razsežnost enako 0, v določenem smislu pa je višjerazsežni prostor. Hausdorff-Bezikovičeva razsežnost podaja drugi način določitve razsežnosti, ki upošteva tudi metrične lastnosti.

Drugo pomembno Ravnikarjevo delo, zlasti s področja urbanizma, je Nova Gorica. Mesto je bilo zgrajeno po II. svetovni vojni kot samostojno mesto na robu starega mesta Gorica, ki je po določitvi nove državne meje ostalo v Italiji. Urbanistični načrt mesta je zasnovan kot mreža, ki so jo pričeli graditi leta 1947. Ravnikarjev urbanistični načrt nikoli ni bil izveden v celotnem obsegu.

Med fermentacijskim procesom se pH napitka znižuje, kar je posledica naraščanja vsebnosti organskih kislin. Kombuča čaj običajno vsebuje manj kot 0,5% alkohola in to jo uvršča med nealkoholne pijače.

Oznaka čina, ki je sestavljena iz dveh debelejših zlatih črt, dveh vmesnih ožjih zlatih črt in ene zlate zvezde, je v dveh oblikah: narokavna oznaka (na spodnjem delu rokava) in naramenska (epoletna) oznaka.

Sodeloval je na lokostrelskem delu poletnih olimpijskih igrah leta 2004, kjer je osvojil 44. mesto v individualni in 5. mesto v ekipni konkurenci.

Svetovno prvenstvo športnih dirkalnikov sezona 1961 je bila deveta sezona Svetovnega prvenstva športnih dirkalnikov, ki je potekalo med 25. marcem in 15. avgustom 1961. Naslov konstruktorskega prvaka je osvojil Ferrari.
Slovencem je najbolj znana Evangeličanska Cerkev Augsburške veroizpovedi, ki izhaja neposredno iz Luthrovega gibanja in jo zato imenujemo tudi Luteranska Cerkev. V slovenščini izraz Evangeličanska Cerkev običajno enačimo s tem pomenom.

Barbiturati so derivati barbiturne kisline in ne soli ali estri, kot nakazuje ime. Različni substituenti so vezani na α-ogljik malonske kisline (reakcija, s katero uvedejo substituent na to mesto, se imenuje Knoevenagelova kondenzacija). Barbiturati so več desetletij veljali za glavno skupino uspaval. Prvi derivat barbiturne kisline z uspavalnim delovanjem so sintetizirali že leta 1903. V zadnjem so jih zaradi številnih neželenih učinkov izpodrinile varnejše učinkovine, na primer benzodiazepini. Danes se še uporabljajo pri izdelavi pufrnih raztopin v biokemiji.

Nastopila je na poletnih olimpijskih igrah v letih 1996, 2000 in 2004 v metu diska, leta 2004 je osvojila sedmo mesto, leta 2000 pa deveto. Na svetovnih prvenstvih je osvojila bronasto medaljo leta 2003, na evropskih prvenstvih pa naslov prvakinje leta 2002.

V liriki je ludizem oznaka za težnje v sodobni avantgardistični literaturi, ki jim je umetnostno ustvarjanje poseben primer "igre". Poetičnost temelji na svobodni, spontani igri z jezikom. V ludizmu je igrivost socialno-moralni ideal kot model prave življenjske in duhovne svobode. Začetnik in utemeljitelj ludizma na Slovenskem je Tomaž Šalamun.

Ianto Jones, ki ga igra valižanski igralec Gareth David-Lloyd, ima v Torchwoodu 3 vlogo splošne podpore. Iantove delovne naloge so sprva obsegale čiščenje za raznoraznimi aktivnostmi Torchwoodovega tima ter preskrbo s kavo in čajem, pozneje pa se je sodelavcem pridružil tudi pri akcijah zunaj sedeža podružnice. Ianto je v podružnico v Cardiffu prispel iz sedeža orgaizacije v Londonu (Torchwood 1). Najprej je to priložnost videl le kot način, da bo lahko svoje dekle Liso Hallet obdržal pri življenju. Lisa je namreč utrpela delno preobrazbo v kiborga, po zmešnjavi, ki ga povzroči v novem prebivališču v Cardiffu, pa jo v epizodi "Cyberwoman" ostali člani tima eliminirajo. Ianto nato zapade v spolno razmerje z vodjo tima, Jackom. Ostali razmerje sprejmejo z mešanimi občutki. Spletna stran za gej moške AfterElton.com je lik Ianta Jonesa uvrstila na 7. mesto najboljših homoseksualnih in biseksualnih likov v moderni znanstveni fantastiki (s področja televizije, filma ter stripov), medtem ko je Iantov ljubimec, stotnik Jack Harkness, pristal na 1. mestu.

Herder je imel dvome, ali je Nemčija plačala preveliko ceno za krščanstvo. Herderjevo domoljubje je občasno mejilo na narodni panteizem, zahteval je ozemeljsko enotnost. V njegovem delu Ideje k filozofiji zgodovine človeštva je napisal: "primerjaj Anglijo z Nemčijo: Angleži so Nemci, in celo v zadnjih časih so Nemci vodili pot za Angleže pri najpomembnejših stvareh.
Meryascoveena (angleško: Hogsmeade) je izmišljena lokacija v knjigah in filmih o Harryju Poterju, ki jo je ustvarila pisateljica J. K. Rowling. Je edina vas v Veliki Britaniji, v kateri živijo le čarovniki. Učenci Bradavičarke od tretjega letnika naprej lahko vas vsakih nekaj mesecev obiščejo, za to pa potrebujejo dovoljenje staršev. Harry v 3. letniku ni mogel hoditi v Meryascoveeno, saj mu njegov stric, Vernon Dursley, ni hotel podpisati dovolilnice, zato je v Meryascoveeno hodil pod plaščem nevidnosti. Po 3. letniku pa mu je dovolilnico podpisal njegov boter Sirius Black in tako je lahko brez skrbi hodil tja.

V našem koledarju z izborom svetniških imen, udomačenih med Slovenci in njihovimi godovnimi dnevi po novem bogoslužnem koledarju je ime Hilarij zapisano 3 krat. Pregled godovnih dni v katerih poleg Hilarija godujejo še Radovan in osebe katerih imena nastopajo kot različice navedenih imen.

Drago Svoljšak in Janez Dular, Železnodobno naselje Most na Soči. Gradbeni izvidi in najdbe = The Iron Age Settlement at Most na Soči. Settlement Structures and Small Finds. Opera Instituti archaeologici Sloveniae 33, Ljubljana 2016 (COBISS)

Leta 1937 se je pridružil KPJ in bil posledično večkrat zaprt zaradi revolucionarnega delovanja. Med vojno je bil politični komisar več enot.

»Svojska je zbirka prekmurskih novel Ljudje iz Olšnice, s katerimi Frank Bukvič začenja nov motiv v slovenski književnosti: usodo prekmurskih Židov med drugo svetovno vojno. Pomembna je tudi po pristno epični obdelavi, kot je redka med nami. Z njo je pretrgal 25-letni molk po izdanju svoje prve knjige, romana Brezdomci (500 strani), tiskane 1. 1948 v Gradcu.« (Tine Debeljak)

Janez Dular, Halštatska keramika v Sloveniji = Die Grabkeramik der älteren Eisenzeit in Slowenien : prispevek k proučevanju halštatske grobne keramike in lončarstva na Dolenjskem. Dela 1. razreda SAZU 23, Ljubljana 1982 (COBISS)

Vključen je tudi v Prilogo II Direktive o habitatih EU (92/43/EEC); na osnovi prisotnosti drobnovratnika je v Sloveniji vzpostavljenih 15 varovanih območij (pSCI), ki vsebujejo večino znanih lokalitet.

Po razpadu Rašiške čete se je znašla v skupini ranjenih in bolnih, ki jo je vodil Maks Pečar. Ko so skupino 29. septembra v Selu pri Vodicah obkolili Nemci, je ta padel, njo pa so zajeli. Odpeljali so jo v Begunje in jo mučili, a jim ni izdala ničesar uporabnega. Ker so partizani sredi oktobra v Lancovem pri Radovljici požgali veliko žago, so Nemci sestavili skupino talcev, med katerimi je bila tudi Rezka Dragar, in jih 16. oktobra v tem kraju postrelili.
Tudi John Dugan iz newyorške revije Time Out je koncertu dodelil pozitivno oceno: »Zvezda tiste noči v paviljonu UIC je bila samo ena, in sicer svetlolasa lepotica z zlatim mikrofonom - in laserji. Sicer se je vse pri prvi ameriški turneji Kylie Minogue spremenilo v komaj petnajstih minutah - kostumi plesalcev, svetloba in bleščeča grafika na navpični zaslon, garderoba avstralske pop dive, glasbena scena - celoten teatralni scenarij. V dveh urah je nastopila kot stevardesa, podobna glavnim junakinjam filma Barbarella ('Come into my World'), v nastopih, ki so ga navdihnili filmi Stephena Sprousea iz osemdesetih ('Shocked'), nastopih z napihnjenimi fanti, v telovadnici/bazenu, kjer poje na ogromnem konju v zraku ('Red Blooded Woman'), z navijačicami in srednješolsko glasbeno skupino ('Wow'), kot vojaško dekle ('Like a Drug'), kot hollywoodska starleta z diamantnim nakitom ('White Diamond'), v bordelu v New Orleansu, oblečena v spodnje perilo ('Locomotion') ... vse skupaj pa so spremljali še občasni video posnetki na ekranu s citati, kot je 'Toto, nisva več v Kansasu,' ter pesmi, kot je 'Somewhere Over the Rainbow'. [...] Enainštiridesetletnica se je po bitki z rakom na prsih končno vrnila in v zadnjem letu je zavladala glasbenim scenam v enaindvajsetih državah - predvsem s svojim glasom, svojimi koncerti, svojimi šalami in s svojim občasnim plesom. [...] Koncert se je končal z nastopom s pesmijo 'Love At First Sight' in letečimi konfeti. Za večino občinstva je bil to resnično prvi vtis - in čeprav je Kylie tako majhna, je naredila velik vtis.«

Ob Savi v dolini je zelo malo prostora, zato je bilo tam kmetij malo, največ ob sotočjih potokov. Na levem bregu v naselju Na Savi so bile samo tri (Južnova, Savškova in Bregarjeva). Ob Belih slapovih je še videti razvaline navigacijskega poslopja, ki je bilo zgrajeno za časa cesarice Marije Terezije, saj so tod pristajali brodniki z ladjami, ki so vozile po Savi. Na meji z zagorsko občino je bila do nedavnega graščina Prusnik iz prve polovice 18. stol. Takrat so Savo regulirali in zgradili kanal skozi Bele slapove in brzice. Tukaj so zgradili hlev za vprežno živino, ki je vlekla ladje navzgor. Po izgradnji železnice je plovba po mestoma nevarni Savi ponehala.

Kraj leži ob Sredozemskem morju, na pol poti med Marseillom na zahodu in Saint-Tropezom na vzhodu. Na severu ga obdaja 584 m visok hrib Mont Faron.

Viljem in Marija sta imela le enega sina princa Lennarta, vojvodo Smålandskega in kasneje grofa Bernadotta af Wisborga, ki je bil rojen leta 1909. Družina je živela v vili Oakhillu v Djurgårdnu v Stockholmu.

Burno življenje in dolga zavratna bolezen sta Violettino zdravje do kraja oslabili. Doktor Grenvil ji prisodi le še nekaj dni življenja. Tudi spravljivo pismo Alfredovega očeta ne more Violette več ozdraviti. Alfred se je med tem dvobojeval z baronom in tako ni več nobene ovire za njuno srečo, vendar je vse prepozno. Alfred in njegov oče, ki se je skesal zaradi svojega dejanja, prihitita k njeni bolniški postelji, a žalostnega konca ne moreta več preprečiti. Obdana od vseh, ki so ji bili nekoč dragi, Violetta izdihne za jetiko.
Produkcijska korporacija BBC je sprva odobrila snemanje trinajstih epizod serije, ki je služila kot t. i. spin-off v Veliki Britaniji izredno priljubljene nadaljevanke Doctor Who. S slednjo je tudi tesno povezana, tako od likov, idej, pa vse do enakega zgodovinskega ozadja, obenem pa je ime Torchwood anagram besed Doctor Who.

bastijon svetega Janeza je velik topokotni bastijon z rekonstruiranim vogalnim stolpičem na svojem izpostavljenem vogalu. Zdaj del Hastingsonovih vrtov;

Konstancij II. je po nizu sumljivih dogodkov na vzhodu leta 354 uspel odpoklicati Gala. Njegovo sumničavost je še poglobil Galov svečan prihod v Konstantinopel in organizacija konjskih dirk. Na poti v Italijo so Galu postopoma odtegnili vojaško spremstvo, potem pa so ga v Petovioni aretirali in nato v Poli ubili. Po Libaniju in Ivanu Zonari je bil glavni krivec za Galovo smrt Konstancijev komornik in svetovalec evnuh Evzebij.

Južna Dalmacija obsega ozek obalni pas južno od Neretve, polotok Pelješac ter večjo skupino otokov, med katerimi so najvažnejši Korčula, Lastovo, Mljet ter Elafiti. Zaklučuje pa se na pri zalivu Boka Kotorska na polotoku Prevlaka in z rtom Oštra doseže svojo najjužnejšo točko.

To naselje je popolnoma srbsko (glede na rezultate popisa iz leta 2002), a v času zadnjih treh popisov je opazno zmanjšanje števila prebivalcev.

mora biti f zvezna, lahko pa je nezvezna. Z integracijo po delih v ločenih območjih in z Euler-Lagrangeevimi enačbami, ima prva variacija obliko:

bastijon svetega Andreja je asimetrični peterokotni bastijon. Je dvostopenjski, v spodnjem delu so bila prvotno vrata Marsamxett, ki so bila porušena v začetku 20. stoletja. Majhen obrambni zid zunaj glavne stene utrdbe je pod bastijonom. Ponsonbyjev steber, postavljen na bastijonu leta 1838, je bil zaradi udara strele uničen leta 1864;

Žival je prvi našel leta 1831 pomožni svetilničar Luka Čeč, ko je raziskoval novoodkriti del Postojnske jame. Čeprav ni bil naravoslovec ali kako drugače formalno izobražen, se je zavedal, da gre za redkost, in odnesel primerek grofu Hochenwartu, takratnemu kustosu Kranjskega deželnega muzeja. Ta živali ni prepoznal in dal primerek Ferdinandu Schmidtu, naravoslovcu iz Ljubljane, ki je spoznal, da gre za novo vrsto, in hrošča leta 1832 opisal v časopisu Illyrisches Blatt. Poimenoval ga je Leptodirus Hochenwartii po Hochenwartu in mu dal tudi slovensko ime »drobnovratnik« ter nemško »Enghalskäfer« Članek predstavlja prvi formalni opis jamske živali (človeške ribice, opisane leta 1768, takrat niso pojmovali kot jamsko žival). Schmidt je kasneje v slovenskem podzemlju odkril še več prej neznanih prebivalcev jam, ki so vzbudili veliko zanimanje pri takratnih naravoslovcih. Zaradi tega pojmujemo odkritje drobnovratnika (skupaj s človeško ribico) za začetek speleobiologije kot znanstvene discipline.
Kvekerske priče miru in socialnosti (Quaker Peace and Social Witness ), včasih bili imenovani tudi Svet prijateljev služnosti pa tudi Kvekerji miru in služnosti, so eden od osrednjih odborov Verske družbe prijateljev, nacionalne organizacije kvekerjev v Veliki Britaniji. Odbor promovira kvekersko izpoved o enakosti, pravičnosti, miru in preproščini in resnici. Delujejo ob majhnih lokalnih in velikih mednarodnih interesnih skupinah.

bastijon Vendôme je trdnjava, zgrajena leta 1614, ki povezuje francosko kurtino in utrdbo svetega Elma ter ima stolpič. Ko je bila obdana z obzidjem Carafa, je bila spremenjena v skladišče in nato v orožarno. Bastijon je zdaj del Narodnega vojnega muzeja;

Na seznam pesmi, izvedenih na turneji, so vključili tudi pesem »On a Night Like This«, in sicer emd pesmima »The Loco-Motion« in »Kids«, vendar je nikoli niso zares izvedli.

Asteroid Badenia obkroži Sonce v 5,52 letih. Njegova tirnica ima izsrednost 0,168, nagnjena pa je za 3,794° proti ekliptiki. Premer asteroida je okoli 78 km.

Velika nagrada Esterel Plaga 1930 je bila prva neprvenstvena dirka v sezoni Velikih nagrad 1930. Odvijala se je 3. marca 1930 v francoskem mestu Saint-Raphaël.

Bresse (provansalsko Brêsse) je nekdanja provinca v vzhodni francoski regiji Rona-Alpe, med Burgundijo in Juro. Geografski pojem ima dva pomena: Bresse bourguignone (ali louhannaise), ki leži na vzhodu departmaja Saône-et-Loire, in Bresse, slednji leži v departmaju Ain. Bresse se razprostira od Dombesa na jugu do reke Doubs na severu in od reke Saone na zahodu do Jurskega pogorja na vzhodu.

Madame de Pompadour je bila "uradna" ljubica Ludvika XV.. Ukvarjala se je s politiko in bila ena najboj vplivnih ljudi na tem področju. Podpirala je vstop Francije v sedemletno vojno na strani Avstrije.

Ludovico Maria Sforza (znan tudi kot Ludovico il Moro, 27. julij 1452 - 27. maj 1508), je bil Milanski vojvoda od 1494 do 1499, po smrti svojega nečaka Gian Galeazzo Sforza. Član družine Sforza je bil drugi sin Francesca I.. Bil je znan kot pokrovitelj Leonardo da Vincija in drugih umetnikov in predsedoval zadnji in najbolj produktivni fazi milanske renesanse. On je verjetno najbolj znan kot človek, ki je naročil Zadnjo večerjo.
Zorec se je rodil slovenskim staršem, mizarju Francu in Mariji Antoniji Zorec (rojeni Kogovšek) v Buenos Airesu. V rojstnem mestu je obiskoval gimnazijo (maturiral 1967) ter vzporedno slovenski osnovni (8 let) in srednješolski tečaj (5 let). Študiral je astronomijo (1967–1971), matematiko (1969–1972) in fiziko (1970–1974) na univerzi v La Plati. Na univerzi v Parizu je 1977 magistriral iz fizike in 1986 doktoriral z disertacijo Structure et rotation différentielle dans les étoiles B avec et sans émission. Leta 1971 se je kot asistent zaposlil na fakulteti za astronomijo v La Plati, od 1972-1975 je bil prav tam docent. Deloval je tudi na inštitutu za astronomijo in fiziko v Buenos Airesu. Leta 1982 se je zaposlil na državnem inštitutu za astronomijo v Parizu. V znanstvenoraziskovalnem delu se je posvetil proučevanju aktivnosti zvezd tipa B (to so nepravilne spremenljivke, ki se hitro vrtijo, izgubljajo snov in so obdane z ovojnico. Iz opazovanj določa s spektralno analizo in spektrofotometrijo njihove značilnosti in spremembe. S postavitvijo teoretičnih modelov skuša razložiti, kako pride do opazovanih aktivnosti in kako nastajajo ovojnice teh zvezd).

Leta 1972 je diplomiral iz prazgodovinske arheologije na Filozofski fakulteti Univerze v Ljubljani in leta 1982 na isti ustanovi doktoriral. V študijskem letu 1984/85 se je kot štipendist Humboldtove fondacije izpopolnjeval v Münchnu. (Institut für Vor- und Frühgeschichte, provinzialrömische und vorderasiatische Archäologie der Ludwig-Maximilians-Universität).

Vendar je Macintosh še vedno imel svoje meje. Ena disketna enota ni bila dovolj, saj je zahtevala pogosto menjavanje 400 KB disket, tako da so postale zunanje disketne enote precej priljubljen dodatek. Isti program ImageWriter, ki je deloval na Applu II, je lahko brez težav tiskal tudi Macintoshove grafike, tako da je tudi to postal priljubljen del sistema Macintosh.

Janez Dular in Marjana Tomanič Jevremov, Ormož. Utrjeno naselje iz pozne bronaste in starejše železne dobe = Ormož. Befestigte Siedlung aus der späten Bronze- und der älteren Eisenzeit. Opera Instituti archaeologici Sloveniae 18, Ljubljana 2010 (COBISS)

Lazarevac (izvirno srbsko Лазаревац) je naselje v Srbiji, ki upravno spada pod Občino Kruševac; slednja pa je del Rasinskega upravnega okraja.

Žagar je 26. najpogostejši priimek v Sloveniji, ki ga je po podatkih Statističnega urada Republike Slovenije na dan 31. decembra 2007 uporabljalo 2.820 oseb, na dan 1. januarja 2011 pa 2.827 oseb ter je med vsemi priimki po pogostosti uporabe zavzel 25. mesto.

The Sims 2 dodatki v igro dodajo dodatne funkcije in predmete. V glavnem vsak dodatek vsebuje eno glavno lastnost ter nekaj stranskih. Večina dodatkov doda tudi novo sosesko, novo mitično zver (npr. zombiji v Univeristy in vampirji v Nightlife) in več kot 100 predmetov. Do zdaj je bilo izdanih 7 dodatkov, še en na temo hobijev pa bo izšel spomladi 2008.

Najvišja točka otoka je 161 metrov visoka gora Suribači, ki se nahaja na južnem delu otoka. V nasprotju z ostalimi vulkanskimi otoki je ta relativno raven, tako da vzpetina predstavlja edino značilnost vulkanskega otoka.
Noč je moja, dan je tvoj je slovenska ljudska pripovedka, s področja Istre. V glavnih vlogah se pojavijo Jakob, kot mladenič, ki se hodi ženit in navihani fantje, ki so nanj ljubosumni.

Karlo Karin: Kalendar Dobri pastir za godinu 1963: Opći crkveni sabori. Udruženje katoličkih svećenika Narodne Republike Bosne i Hercegovine. Sarajevo 1962.

Prva gradnja železnice, ki je bila za tiste čase še posebno zahteven projekt, je pripeljala v Trbovlje in druga mesta ob železnici veliko delavcev od drugod, predvsem iz Italije. Nekmečko prebivalstvo pa je bilo tukaj že prej, saj so premog začeli kopati Maurerjevi že leta 1804 v Lakoncah. Leta 1847 je erar ustanovil rudnik na Vodah, leta 1867 ga je prevzela Vodenska premogokopna družba in ga leta 1873 prodala Trboveljski premogokopni družbi. Istega leta so odkupili tudi Maurerjev rudnik in tako so bili vsi rudniki v Trbovljah združeni.

S spreminjanjem strukture molekule se spreminja čas, po katerem spanec nastopi in trajanje učinka, sicer pa se sam uspavalni učinek ne spreminja.

Ozko dolinsko dno ob reki nad Mirno ter v soteski pod Pijavicami je bolj ali manj v celoti izpostavljeno poplavam, ki pa so kratkotrajne in ne posebno globoke, so pa razmeroma pogoste, kar se kaže tudi v pokrajinski podobi, saj je ozko dolinsko dno ostalo večinoma neposeljeno, drugje pa so hiše odmaknjene na nekoliko višje dolinsko obrobje. Nekoliko širše je poplavno območje pod Moravčami, največje poplavno območje pa je v razširjenem delu Mirnske doline dolvodno od Mirne. Kljub obsežnejšim melioracijam je najnižji del dolinskega dna ostal mokroten in izpostavljen občasnim poplavam, najobsežnejše poplavno območje pa je pod Slovensko vasjo in pod Martinjo vasjo, kjer je široko tudi kilometer in več, nadaljuje pa se tudi ob spodnjem toku pritokov po stranskih dolinah navzgor. Mirno in deloma njene pritoke so v tem delu regulirali že pred drugo svetovno vojno, tako da zdaj teče po ravni umetni strugi, izkopali so tudi številne osuševalne jarke, vendar so najnižji deli ostali mokrotni in se večinoma uporabljajo kot travniki. Pogostnost poplav se je sicer zmanjšala, vendar se poplave še vedno pojavljajo vsakih nekaj let (nazadnje septembra 2010 in v manjši meri oktobra 2014).

Po Konstantinovi smrti leta 337 je rimska vojska pobila vse moške potomce vzporednih vej Konstantinove dinastije, tudi Julija Konstancija, sinovoma Galu in Julijanu pa so prizanesli. Gal je bil zelo bolan in niso pričakovali, da bo preživel, Julijan pa je bil premlad. Za dečka je najprej skrbel vplivni nadškof Evzebij Nikomedijski, po njegovi smrti pa so ju poslali na cesarjevo posestvo Macel v Kapadokiji, kjer sta živela v nekakšnem hišnem zaporu.

V grščini se črka Φ izgovarja kot slovenski f. V antični grščini je črka Φ pomenila glas /pʰ/ (tj. p s pridihom.) - to je tudi razlog, zakaj so ga Rimljani pri prepisovanju v latinico nadomeščali s PH in ne s F.

Na začetki arabsko-izraelske vojne so mesto zavzeli najprej Egipčani in nato Jordanci, ki so ga leta 1950 tudi uradno pripojili Jordaniji. Po šestdnevni vojni leta 1967 je mesto zasedel Izrael.
Velika loža Kitajske (tradicionalna kitajščina: 中國美生總會; Wade–Giles: Chung¹kuo²mei³shêng¹tsung³hui⁴) je prostozidarska velika loža v Kitajskem, ki je bila ustanovljena leta 1949.

Ima izkušnje na razvoju inovacijskih infrastruktur za množično inoviranje in internacionalizaciji razvojnih projektov. V številnih okoljih je pripomogla k sistematičnemu uvajanju projektnega dela, ciljnega vodenja in inovativne kulture. Za svoje inovacije je prejela nagrado Gospodarske zbornice Slovenije kot inovatorka leta.

Baloh je leta 1952 absolviral na AGRFT v Ljubljani in že naslednje leto začel sodelovati s Stalnim slovenskim gledališčem v Trstu. Od leta 1961 pa je deloval kot svobodni umetnik.

Dubnica (izvirno srbsko Дубница) je naselje v Srbiji, ki upravno spada pod Občino Kosjerić; slednja pa je del Zlatiborskega upravnega okraja.

Cessna 120, Cessna 140 in Cessna 140A so dvosedežna enomotorna propelerska športna letala. Letala se uporabljajo večinoma za šolanje pilotov in športno letenje. Proizvodnja je trajala v letih 1946−1951 in je obsegala okrog 7664 letal. Leta 1959 so začeli s proizvodnjo nove različice Cessne 150, ki pa je imela za razliko tricikel pristajalno podvozje.

Predalpski svet je hribovita pokrajina bujnih gozdov in obsežnih travnih površin. Ker so tod dobri pogoji za pašo,je kmetijstvo usmerjeno v živinorejo. Naseljena so predvsem prisojna pobočja in manjše planote ter razširjeni deli dolin. Za ta svet so značilni zaselki, gručaste vasi in ponekod samotne kmetije. Zaradi majhnih kmetij in težjih življenjskih razmer je veliko mladih odšlo v doline, v kraje kjer so našli zaposlitev. V večjih naseljih pa se je razvila industrija, kot na primer v Slovenj Gradcu, na Ravnah, v Železnikih, Cerknem itd. Prevladujejo magmatske in metamorfne kamnine.

Didima je bilo največje in najpomembnejše svetišče na ozemlju velikega klasičnega mesta Mileta. Približno 17 km dolga sveta pot je vodila do Didime. Vzdolž poti so bile obredne postaje in kipi članov družine Branhidi, moški in ženske, pa tudi kipi živali. Nekateri datirajo v 6. stoletje pred našim štetjem in so zdaj v Britanskem muzeju, kamor jih je odnesel britanski arheolog Charles Newton v 19. stoletju.

Med britansko vladavino so utrdbe precej spremenili. Najpomembnejša sprememba je bila gradnja utrdbe Lascaris med letoma 1854 in 1856. Druge spremembe so bile dodajanje baterij in betonskih topovskih gnezd, parapetov in njihovih topovskih strelnic ter gradnja skladišča smodnika. Vsi trije izvirni prehodi do Vallette so bili porušeni, dva so nadomestili z večjimi vrati.

Murijevi dnevi imajo ustaljeni urnik: zjutraj hodi na lonček mleka k točajki Muci Lizi, med zajtrkom prebere časopis do zadnje pike, nato se poda po mestu in opazuje dogajanje. Zanimive pripetljaje zvečer zapiše v Mačjo knjigo in jih tako ohrani kot nepozabljene spomine.
Kombučin napitek dobimo in shranjujemo v čajni tekočini, da se ohrani njena vlažnost. Nekaj te tekočine nalijemo na dno čistih steklenih kozarcev in dodamo, na sobno temperaturo ohlajen, sladkan čaj. Vrsto čajev lahko kombiniramo in tako izboljšujemo okus. Najpogosteje se uporabljata črni in zeleni čaj, lahko tudi sadni čaji brez kofeina. Zeliščni čaji z močnimi eteričnimi olji so odsvetovani, ker lahko poškodujejo kulturo kombuče. Čaj sladkamo z veliko različnimi viri (beli ali rjavi sladkor, raztopina glukoze,fruktoza), ne uporabljamo pa surovega medu, laktoze, ksilitola ali drugih umetnih sladil. Kulturo kombuče položimo na vrh napitka, tako da plava na površini. Površina kombuče ni nujno stalno vlažna in se s časom lahko tudi potopi na dno posode. Potrebno izogniti stiku kombuče s kovinami, nakitom… Posodo prekrijemo s krpo. Odložimo jo na temno mesto s sobno temperaturo (22-25˚C) za približno teden dni. Površina je tako najbolj ugodna za aerobne mikroorganizme, na dnu posode pa se nahajajo anaerobni mikroorganizmi. Proces se nato serijsko ponavlja.

Raztezajo se v ozki in več kot 7 km dolgi dolini s pretežno strnjeno zazidavo. Prvotnemu mestu je več kot dvesto let let delovanja rudnika močno spremenilo podobo. Izginili so nekdanji pritoki Trboveljščice (Limbarski, Dobrniški in Lakonški potok), pa tudi vasi s temi imeni so žrtvovali rudniku. Danes so Trbovlje delavsko mesto, ki se je razvilo v letih socialistične izgradnje. Rudnik, cementarna in termoelektrarna s svojim dimnikom mu dajejo pečat.

Po popisu lokalnega prebivalstva iz leta 1997 je v mestu živelo nekaj več kot 130.000 arabskih muslimanov, 530 Judov in le trije Katoličani.

Bjørnstad je največji uspeh kariere dosegel z osvojitvijo naslova svetovnega prvaka na Svetovnem prvenstvu 1950 v Lake Placidu na veliki skakalnici.

Že pred letom 1934 (viri o tem se razlikujejo) je postala članica KPJ in se tega leta vključila v partijsko celico za Črnuče in Ježico. Leta 1938 se je poročila s Tonetom Dragarjem. Ker v tem času že ni mogla več dobiti službe, je kot tekstilka s strojem delala doma ter se še naprej udejstvovala v KPS in Vzajemnosti ter leta 1940 sodelovala v protidraginjskih protestih na Ježici.

Neretva se je še v 19. stoletju izlivala v morje v široki poplavni delti. Z regulacijo, ki se je končala po 2. svetovni vojni je tu nastalo najbolj rodovitno kmetijsko območje med Srednjo in Južno Dalmacijo.

Detroit techno je zgodnja oblika elektronske glasbe, ki je vznikla v zgodnjih 80. letih 20. stoletja. Detroit je rojstni kraj techno glasbe. Med izrazito pomembne ustvarjalce detroit techna se uvrščajo Juan Atkins, Derrick May in Kevin Saundeson. Značilen karakter te glasbe je uporaba analognih sintesajzerjev in zgodnjih »drum machines« (elektronski glasbeni inštrument, ustvarjen za oponašanje zvokov bobnov in/ali ostalih tolkal - še posebej Roland TR-909). V kasnejših izvedbah se pojavlja kosanje ustvariti karakteristične zvoke teh naprav.

Na podlagi bibličnega izročila naj bi bili v Hebronu pokopani Abraham, žena Sara in otroci Izak, Rebeka, Jakob in Lea. Zato je Hebron drugo najpomembnejše mesto v Judovstvu, eno najpomembnejših mest v Islamu in v Krščanstvu.